EH Bildu Nafarroa talde parlamentarioari atxikitako foru parlamentari Mikel Zabaleta Aramendia jaunak idatziz erantzuteko galdera egin du (PES-00092); horren bidez, honako informazio hau eskatzen dio Nafarroako Gobernuari:

**1.- Zertan da Nafarroarako ikus-entzunezkoen edukiak batzeko plataformaren proiektua?**

**2.- Nafarroako Gobernuak zer jarrera du proiektu hori dela-eta?**

**3.- Zer eginen duzue zehazki 2024an proiektu hori dela-eta?**

Lizitazio publikoa izan ostean, 2023an Flumotion Services SA enpresak agregatzailearen proiektua idatzi zuen, eta Komunikazioaren eta Proiekzio Instituzionalaren Zuzendaritza Nagusiari entregatu zion abenduan. Gaur egun Zuzendaritza Nagusiko teknikariak berrikusten dabiltza, eta aurreikusten da zeregin hori aurtengo lehenengo hiruhilekoan amaitzea. Horrela bete eginen da aurreko legegintzaldiaren gobernu ekintzaren euskarri izandako 2019-2023 Programa Akordioan jasotako aurreikuspena.

Proiektu idatzia Programa Akordioa sinatu zutenei bidali nahi zaie horren berri izan eta balora dezaten; halaber, Nafarroako Ikus-entzunezko Klusterra osatzen dutenei aurkeztu nahi zaie, 2023an horretarako egindako eskaera artatzeko.

Hori guztia jakinarazten dizut, Nafarroako Parlamentuko Erregelamenduaren 215. artikuluan xedatutakoa betez.

Iruñean, 2024ko martxoaren 11n

Lehendakaritzako eta Berdintasuneko kontseilaria: Félix Taberna Monzón